section_heading: Rat
paragraph_text: Uoči ulaska neprijatelja u Lipik, noću s 11. na 12. listopada, povukao se sa suborcima iz hotela Begovača u centar Lipika. U 5 sati toga dana, na radnom sastanku u centru Lipika, susreo se s Dragom Kurucom. Prisjeća se njegovih riječi: "Vojnik neće u Lipik, most je srušen". Nažalost srušeni most nije mogao zadržati neprijatelja. Poslije žestokih borbi, povukao se sa suborcima u sjeverni dio grada.